Som ung mann levde Falkenberg en omflakkende tilværelse, blant annet som sjømann og i arbeid i gruve- og oljeindustrien i Mexico. Han utdannet seg som bergverksingeniør i Clausthal-Zellerfeld, og tok dr. ing-graden i Berlin i 1913. Etter arbeid ved forskjellige bergverk i Norge slo han seg etterhvert ned i Oslo, der han ledet en bedrift som solgte anilinfarger til industrien.